OzLabs/hebrew-wiki-articles huggingface dataset:
קוסאוץ

קוסאוץ (ברומנית: Cosăuți, באוקראינית: Косеуць, ברוסית: Косоуцы, ביידיש: קאסאוץ) הוא כפר במולדובה במחוז סורוקה. הכפר מהווה את המרכז האדמיניסטרטיבי של הקומונה של קוסאוץ, הכוללת גם את הכפר יורז'ניצה.

==גאוגרפיה==
הכפר ממוקם בצפון מולדובה על הגדה הימנית של נהר הדנייסטר, מול העיר האוקראינית יאמפיל.

==היסטוריה==
בחפירות ארכאולוגיות באזור קוסאוץ, על גדות נהר הדנייסטר, נתגלו כלים המתוארכים לתקופה הפלאוליתית <ref>Haesaerts, P., Borziak, I., Van der Plicht, J., & Damblon, F. (1998). Climatic events and Upper Paleolithic chronology in the Dniester basin: New C-14 results from Cosautsi. Radiocarbon, 40(2), 649-657. https://doi.org/10.1017/S0033822200018580</ref>.

האזכור התיעודי הראשון של קוסאוץ מתוארך ל-17 בינואר 1517. מנזר קוסאוץ, השוכן בכפר, נוסד בשנת 1729, והוא שייך לדיוקסיה של קישינב של הכנסייה האורתודוקסית הרוסית.

==השואה==
לא ידוע על קהילה יהודית שהתגוררה בכפר. באוקטובר 1941 החל גירוש יהודי בסרביה, צ'רנוביץ וצפון בוקובינה אל עבר גטאות ומחנות באזור טרנסניסטריה, לאחר רצח עשרות אלפים מהם החל מיוני 1941. מגורשים רבים הובלו לאזור קוסאוץ במטרה להעביר אותם אל מעבר לנהר הדנייסטר, ושם נרצחו בירי ובמכות, טבעו בנהר או קפאו למוות ביער <ref>שלום דורנר (עורך), ספר נובוסליצה בסרביה, הוצאת ארגון יוצאי נובוסליצה, 1983.</ref>.

==לקריאה נוספת==
* 

==קישורים חיצוניים==

==הערות שוליים==

קטגוריה:מולדובה: ערים
שיחת מוסר

שיחת מוסר היא שיחה הנמסרת בדרך כלל על ידי המשגיח של ישיבה חרדית ותוכנה הוא מוסר ותיקון המידות, תדירות השיחה המקובלת היא שבועית.

== השם ==
שיחת מוסר בניגוד לשיעורי מקצועות התורה נאמר בלשון שיחה ולא בצורת שיעור לימודי, מכיוון שמטרת השיחה היא לעסוק בתיקון המידות, לעורר את התלמידים לחזור בתשובה, ולהזכיר להם את דרך הישר.

בישיבת טלז היה נהוג לקרוא לשיחת אלו בשם "שיעור דעת". בגלל ריחוקו של הרב אליעזר גורדון מתנועת המוסר וכוונתו להיות ישיבה עיונית.

בעגה חרדית, מקובל לכנות שיחה זו בראשי תיבות שמו"ס - שיחת מוסר, בישיבות הליטאיות. פעמים רבות מקובל להשתמש בשורש "שמס" למילים נוספות כגון: "המשגיח "השמיס" לי עכשיו במשך שעה".

== מקור ==
על פי תפיסות הקיימות במדרש, שיחות מוסר היו קיימות ביהדות מאז קומה. עוד בזמן שעם ישראל היו במדבר, משה רבנו היה מוכיחם שוב ושוב.

ברבות השנים היו בעם ישראל מוכיחים רבים מסוגים שונים. החל בתקופות הנביאים ועד ימי הביניים שהיו בה מגידים שהיו מסתובבים בעיירות, כמו המגיד מדובנא ועוד. שהיו מוסרים דרשות ושיחות חיזוק. אך רק לאחר תחילת תנועת המוסר והתפתחותה, התבססה שיחת המוסר ונהייתה חלק בלתי נפרד מעולם הישיבות.

== זמן ==
ישנן ישיבות שהיה נהוג למסור את השיחה בזמן סעודה שלישית, בהתבסס על דברי ישראל מאיר הכהן בספרו משנה ברורה: "בין מנחה למעריב (דמוצ"ש)... בזמנינו... מצוי בעוונותינו הרבים באיזה מקומות שעוסקין אז בשיחה בטלה, ובוודאי טוב יותר לשמוע אז דברי מוסר כדי שלא יבואו לזה", אך במרבית הישיבות השיחה השבועית המרכזית נמסרת באמצע השבוע, וישנן ישיבות בהן נמסרת שיחה נוספת בסעודה שלישית או מיד אחריה.

== ועד ==
כששיחת מוסר נמסרת לקבוצה קטנה של בחורים ולא לכלל הישיבה היא נקראת בדרך כלל ועד, מקורה של המילה היא במשנה במסכת אבות "בית ועד לחכמים".

== הערות שוליים ==

קטגוריה:ישיבה: מושגים
קטגוריה:מוסר
תמר בלומנפלד

תמר בלומנפלד (נולדה בערך ב-1984 בחיפה) היא קומיקסאית, מאיירת וסופרת ישראלית.

==ביוגרפיה==
תמר בלומנפלד נולדה וגדלה בשכונת אחוזה שבחיפה, בת לאב פרופסור לרפואת נשים ולאם אדריכלית בניין ומתכננת ערים; למדה בבית הספר הריאלי, ושירתה בצה"ל כקצינה בפיקוד העורף.

בין 2004–2008 למדה לתואר ראשון במחלקה לתקשורת חזותית של בצלאל. ב-2011 למדה אמנות בתוכנית הפתוחה במדרשה לאמנות.

ב-2014 פרסמה באתר מאקו מדור קומיקס בשם "קשקושי האח" על התוכנית "האח הגדול".

בין 2014–2016 פרסמה את מדור הקומיקס "באיור חוקר" באתר מאקו, וקומיקס נוספים ב"ידיעות אחרונות" ובמגזין "Go Style".

בשנים 2014–2018 פרסמה באתר "הארץ" קומיקס חברתי סאטירי שבועי בשם "קשקושי רחוב".

בין 2016–2018 פרסמה במוסף "גלריה שישי" ב"הארץ" מדור סאטירי מאויר בשם "לשון הרע".
ב-2019 היא פרסמה בעיתון "הארץ" את הקריקטורה של יום ראשון.
מדצמבר 2021 מפרסמת באתר "הארץ" קומיקס חברתי סאטירי שבועי בשם "טיפול בכעסים".

בעלה הראשון היה גינקולוג; לאחר גירושיה הייתה בזוגיות עם גיל לואיס, מפיק ומוזיקאי, וגרה אתו בלונדון.. נמצאת בזוגיות עם הסופר מתן חרמוני ויש להם בן.

==ספריה==
* אין א ריליישנשיפ, רומן גרפי, הוצאת כתר, 2017.
* קנאה טובה, רומן גרפי, הוצאת כתר, 2021.

ספרי ילדים שאיירה
* סבא וסבתא נפרדים מאת עדית אריאל, תשס"ח
* Yosef's Dream מאת Sylvia Rouss, בהוצאת Apples and Honey Press, 2016
* Journey Through Jerusalem מאת Amanda Benjamin, בהוצאת Apples and Honey Press, 2017

==קישורים חיצוניים==

* [https://kneller.co.il/תמר-בלומנפלד/ תמר בלומנפלד], באתר קנלר ייצוג אמנים בע"מ.
* 
* 
* [https://geekonomy.net/2016/03/01/geekonomy40/ פרק #40 – תמר בלומנפלד], בפודקאסט "גיקונומי"
* 
* 

== הערות שוליים ==

קטגוריה:בוגרות בית הספר הריאלי
קטגוריה:קומיקסאים ישראלים
קטגוריה:מאיירים ישראלים
קטגוריה:סופרים ישראלים
טלקום ניוז

טלקום ניוז (Telecom news) הוא אתר חדשות ישראלי המתמקד בעולמות התקשורת, ביניהם: הייטק, סלולר, סייבר, קריפטו, מחשוב ענן, רגולציית תקשורת, משרד התקשורת הממשלתי, צרכנות ועוד.

האתר הוקם על ידי ניצב משנה בדימוס, מהנדס אבי וייס, במרץ 2013.

== תוכן ==
האתר כולל תחקירים וחשיפות בלעדיות וכן מבזקים, ידיעות חדשותיות בתחום התקשורת, פרשנויות, דעות, המלצות, לוח אירועים וכנסים בתחום ההייטק.

תחקירי האתר מפורסמים בצורה הכוללת גם ממצאים ומסמכים שנמצאו בתחקיר, כגון פרוטוקולים מבית המשפט, מסמכים רשמיים ומקורות מידע.

לדבריו של מנהל האתר, נכון ל-2022 פורסמו באתר כ-24 אלף כתבות ולאתר כ-50 אלף קוראים מדי חודש.

==קישורים חיצוניים==

== הערות שוליים ==

2022 12
קטגוריה:אתרי חדשות ישראליים
קטגוריה:אתרי אינטרנט שהושקו ב-2013
שמואל טרבס

שמואל טרבס (14 באפריל 1955 רעננה, ישראל–8 בנובמבר 2015, רעננה, ישראל) היה כדורגלן ישראלי אשר שיחק לרוב בעמדת החלוץ, ומזוהה בעיקר עם קבוצות מכבי יפו והפועל רעננה.

==ביוגרפיה==
שמואל טרבס נולד ברעננה לאהרון וקלרה, ובה רכש השכלה יסודית ותיכונית. הוא הצטרף להפועל רעננה וב-1972 הועלה לקבוצה הבוגרת אשר שיחקה בליגה ב'. ב-1973 צפה שלמה שרף מאמן הפועל כפר סבא במשחק בו השתתף טרבס, ובעקבות יכולתו הגבוהה, עבר בהמשך להפועל כפר סבא. טרבס שיחק בשורות כפר סבא שתי עונות בהן השתתף ב-52 משחקים וכבש 15 שערים. בעקבות סכסוך כספי עם הנהלת הקבוצה שוחרר מהפועל כפר סבא ועבר למכבי יפו.

משחקו הראשון של טרבס בשורות מכבי יפו היה ב-8 באוקטובר 1977 ומשחקו האחרון ב-26 בנובמבר 1983, תחילתה של עונת 1983/1984 בליגה הלאומית. טרבס השתתף ב-175 משחקים בשורות מכבי יפו, ובהם כבש 31 שערים. היה גורם מרכזי בהצלחתה של מכבי יפו במאבקי התחתית במחצית השנייה של שנות השבעים. בעונת עונת 1977/1978 בליגה הלאומית גברה מכבי יפו במחזור הסיום על הפועל ירושלים בתוצאה 0–1 משער ניצחון של טרבס וניצלה מירידה. אחד ממשחקיו הבולטים בשורות מכבי יפו היה במחזור הסיום של עונת 1979/1980 בליגה הלאומית. שבע קבוצות נאבקו נגד הירידה לליגה הארצית ועמם נמנתה מכבי יפו שאומנה על ידי שמואל פרלמן. במחזור הסיום גברה יפו על מכבי תל אביב 0-3. טרבס הצטיין במשחק, כבש את השער הראשון ובישל את השלישי לאלי שכטר. בסיום המחזור נותרה יפו בליגה הלאומית בזכות הפרש שערים עדיף על הכח מכבי רמת גן ובית"ר תל אביב אשר ירדו לליגה הארצית.

לאחר שפרש ממכבי יפו, שב טרבס להפועל רעננה, שיחק בקבוצה עד 1990 ופרש ממשחק פעיל. הוא נכלל בסגל המורחב של נבחרת ישראל בכדורגל בין השנים 1979–1980.

טרבס התגורר כל חייו ברעננה. הוא היה נשוי לדינה, אב לשלושה ילדים וסב לנכדים. הלך לעולמו ב-2015, בגיל 60. הובא לקבורה בבית העלמין בעירו.

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020

== קישורים חיצוניים ==

* 
* [https://www.youtube.com/watch?v=BiBifx1tzS4 מכבי יפו לזכרו של שמואל טרבס], באתר יוטיוב 
* [https://www.youtube.com/watch?v=xuBXgwF_004 יפו ניצלת מירידה 79–80 חלק 1], [https://www.youtube.com/watch?v=F1CLMIaONms יפו ניצלת מירידה 79–80 חלק 2], באתר יוטיוב 
* 

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:רעננה: כדורגלנים
קטגוריה:כדורגלני מכבי יפו
קטגוריה:כדורגלני הפועל כפר סבא
קטגוריה:כדורגלני הפועל רעננה
קטגוריה:כדורגלני נבחרת ישראל
קטגוריה:ישראלים שנולדו ב-1955
קטגוריה:ישראלים שנפטרו ב-2015
יחסי הולנד–ליטא

יחסי הולנד–ליטא הם היחסים הדיפלומטיים בין הולנד לליטא.

== סקירה כללית ==
יחסי מסחר בין הדוכסות הגדולה של ליטא להולנד התקיימו כבר בימי הביניים באמצעות סוחרי ברית הנזה של שתי המדינות. ידוע גם על אצילים ליטאים שלמדו בהולנד בתקופת האיחוד הפולני-ליטאי.

שתי המדינות כוננו יחסים דיפלומטיים ב-6 באוקטובר 1921. בין המלחמות הפכה הולנד לאחד משווקי היבוא העיקריים של ליטא. היבוא העיקרי מהולנד היה מכשירי רדיו ודשנים, כמו גם בגדים וקקאו. בשנת 1924 נחתם הסכם הסחר הראשון בין המדינות. זמן קצר לאחר מכן נפתחה הקונסוליה ההולנדית. הקונסוליה ידועה כיום בעיקר בזכות פעילותו של הקונסול האחרון, יאן זווארטנדיק. נציג זה של חברת פיליפס ההולנדית בקובנה בשנת 1940 הנפיק ויזות לקוראסאו ההולנדית (יחד עם אשרות מעבר ליפן שהונפקו על ידי צ'יאונה סוגיהארה) לכמה אלפי פליטים יהודים, בעיקר מפולין וליטא. בשנת 1937 התקנת מקלטי רדיו של פיליפס החלה בקובנה. הולנד לא הכירה בכיבוש ובסיפוח של ליטא על ידי ברית המועצות בקיץ 1940.

הולנד הכירה בעצמאותה של ליטא ב-2 בספטמבר 1991, וב-3 בדצמבר 1991 כוננו שתי המדינות יחסים דיפלומטיים. בין הצדדים נחתמו ההסכמים הדו-צדדיים הבאים בתוקף: הסכם על תחבורה אווירית בין שטחיהם ומחוצה לו (1993), הסכם על תחבורה ימית (1994), הסכם על סיוע מנהלי הדדי בהבטחת יישום תקין של חוקי המכס, מניעת מכס בגין הפרות חוקים, חקירה ומאבק בהפרות אלו (נחתם בשנת 1998, אושרר בשנת 2000), הסכם למניעת כפל מס על הכנסה והון והפרות פיסקליות (נחתם בשנת 1999, אושר בשנת 2000), הסכם על קציני קישור, הרשאות וחסינות של נציגי הרפובליקה של ליטא במשרד המשטרה האירופית (2004), הסכם על החלפה אוטומטית של מידע על ריבית שהתקבלה מהכנסות מחסכון (נחתם ב-2004, אושרר ב-2005). בשנת 2001 שגרירות הולנד נפתחה בווילנה. כמה ביקורים רשמיים נערכו בין מנהיגי המדינות. בשנת 2008 ביאטריקס, מלכת הולנד ביקרה בליטא, שם נפגשה עם הנשיא ולדאס אדמקוס, ראש הממשלה גדימינאס קירקילאס, שרים, חברי סיים ודיפלומטים. בשנת 2018, כשליטא חגגה מאה שנה לעצמאותה, ביקר וילם-אלכסנדר, מלך הולנד בליטא, שם נפגש עם נשיאת ליטא דליה גריבאוסקאיטה. מאז 2017 במשך זמן מה הוצבו בליטא 250 חיילים הולנדים כחלק מכוח נאט"ו בהנהגת גרמניה, בקבוצת הקרב של גדוד הכוחות הקדמיים. כיום, שתי המדינות חברות מלאות ב, נאט"ו וגוש האירו.

== יחסים כלכליים ==
בשנת 2020 מחזור הסחר בין ליטא להולנד הגיע ל-3.08 מיליארד אירו, והולנד הייתה שותפת הסחר החמישית בגודלה של ליטא. היצוא הסתכם ב-1.5 מיליארד אירו; הולנד היא שותפת הייצוא החמישית בגודלה. היבוא מסתכם ב-1.58 מיליארד אירו; הולנד היא שותפת היבוא החמישית בגודלה. היבוא כולל בעיקר מכונות וציוד מכני, מוצרים פרמצבטיים, מכונות וציוד חשמליים, כלי רכב, צמחים ועלווה לנוי ומוצרים כימיים אורגניים. מבחינת גודל ההשקעות הזרות הישירות בליטא, הולנד במקום השלישי (ההשקעות מסתכמות ב-2.1 מיליארד אירו).

== נציגויות דיפלומטיות ==
* הולנד מחזיקה בליטא שגרירות בווילנה.
* ליטא מחזיקה בהולנד שגרירות בהאג וקונסוליות כבוד באיינדהובן, חרונינגן ובלייסווייק.

== הערות שוליים ==
Raven

Raven (בעברית: עורב) הוא אלבום האולפן השני של הזמרת-יוצרת האמריקאית קליילה. האלבום יצא לאור ב-10 בפברואר 2023, על ידי חברת התקליטים Warp רקורדס. אלבום זה מגיע שש שנים לאחר יציאת אלבום הבכורה שלה Take Me Apart, שזכה לשבחים על ידי המבקרים והוזכר כאחד האלבומים הטובים ביותר של 2017.<ref></ref><ref></ref><ref></ref> בהודעה לעיתונות, קליילה אמרה שהאלבום Raven החל כתגובה לתחושותיה כאישה שחורה בסצנת מוזיקת הדאנס, ומתארת את האלבום כאישור לפרספקטיבה הזו.<ref></ref>

מתוך האלבום יצאו הסינגלים "Washed Away",<ref></ref> "Happy Ending",<ref></ref> ו-"On the Run".<ref></ref>

== ביקורות ==

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|ווג
|האלבומים הטובים ביותר של 2023 (עד כה)
|
|<ref></ref>
|-
|רולינג סטון
|100 האלבומים הטובים ביותר לשנת 2023
|83
|<ref name=":02"></ref>
|-
|בילבורד
|50 האלבומים הטובים ביותר של 2023: רשימת הצוות
|15
|<ref></ref>
|}

== רשימת רצועות ==

===הערות===
* כל הרצועות שנכתבו על ידי קליילה, מלבד "Closure", שנכתבו על ידי קליילה, רהרה גאבור. כל הרצועות בעיבוד של קליילה. מופיעים כותבי מילים נוספים.

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Raven
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|10 בפברואר 2023
|הורדה דיגיטלית • הזרמת מוזיקה • תקליטור • תקליט
|Warp רקורדס
|<ref>Release formats for Raven on December 8, 2022:
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2023
קטגוריה:אלבומים באנגלית
סרג'אן באביץ'

סרג'אן באביץ (בסרבית: Срђан Бабић; נולד ב-22 באפריל 1996) הוא כדורגלן סרבי המשחק בעמדת הבלם בספרטק מוסקבה ובנבחרת סרביה.

==קריירת מועדונים==
באביץ' התחיל את דרכו בקבוצת כדורגל מקומית בעיר הולדתו באניה לוקה ובאוגוסט הצטרף למחלקת הנוער של וויבודינה נובי סאד. ב-1 במרץ 2014 ערך את הופעת הבכורה שלו בקבוצה הבוגרת בניצחון 0-2 נגד ווז'דובאץ. בגמר הגביע באותה שנה הבקיע בניצחון 0-2 נגד יאגודינה.

ב-8 ביולי 2015 באביץ' חתם לארבע שנים בריאל סוסיאדד והצטרף לקבוצת המילואים. בעונה הראשונה שלו בקבוצה ערך 31 הופעות וגבש 3 שערים.

ב-31 באוגוסט 2016 הושאל לראוס דפורטיו עד לסיום העונה. ב-7 ביולי 2017 חזר לסרביה והושאל לכוכב האדום בלגרד עד לסיום העונה, אמנם בפברואר רכש הכוכב האדום את כרטיס השחקן שלו תמורת 800 אלף אירו ובאביץ' חתם במועדון לארבע שנים.

ב-31 באוגוסט 2020 הושאל לפמליקאו מליגת העל הפורטוגזית.

ב-30 באוגוסט 2021 באביץ' חזר לספרד והושאל לאלמריה מהליגה הספרדית השנייה. בסיום העונה אלמריה חזרה ללה ליגה וב-5 ביוני 2022 חתם לארבע שנים במועדון.

ב-21 באוגוסט 2023 באביץ' חתם בספרטק מוסקבה

==קריירה בינלאומית==
באביץ' שיחק בצעירותו בנבחרת הנוער של סרביה והשתתף עימה באליפות אירופה בכדורגל עד גיל 19 - 2014. שנה לאחר מכן, זכה עם הנבחרת בגביע העולם בכדורגל עד גיל 20.

ב-24 בספטמבר 2022 ערך את הופעת הבכורה שלו בנבחרת הבוגרת בניצחון 1-4 נגד . בנובמבר נכלל בסגל הנבחרת לקראת מונדיאל 2022.

נכלל בסגל נבחרת סרביה לטורניר יורו 2024.

==תארים==
; וויבודינה
*הגביע הסרבי: 

; הכוכב האדום בלגרד
*ליגת העל הסרבית: , , 

; אלמריה
*הליגה הספרדית השנייה: 

; נבחרת סרביה
*גביע העולם בכדורגל עד גיל 20: 

; אישיים
*נבחרת העונה בליגת העל הסרבית: 

==קישורים חיצוניים==

== הערות שוליים ==

קטגוריה:כדורגלנים סרבים
קטגוריה:בלמי כדורגל סרבים
קטגוריה:באניה לוקה: כדורגלנים
קטגוריה:כדורגלני וויבודינה נובי סאד
קטגוריה:כדורגלני הכוכב האדום בלגרד
קטגוריה:כדורגלני פמליקאו
קטגוריה:כדורגלני אלמריה
קטגוריה:כדורגלני ספרטק מוסקבה
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים סרבים בספרד
קטגוריה:ספורטאים סרבים בפורטוגל
קטגוריה:ספורטאים סרבים ברוסיה
קטגוריה:סרבים שנולדו ב-1996
סולטאן אל-ג'אבר

סולטאן אל-ג'אבר (בערבית: سلطان أحمد الجابر, 31 באוגוסט 1973) הוא חבר קבינט ושר התעשייה והטכנולוגיה של איחוד האמירויות הערביות,<ref></ref><ref></ref> מנכ"ל חברת הנפט הלאומית של אבו דאבי ,<ref></ref> יו"ר מסדר והשליח המיוחד של איחוד האמירויות הערביות לשינויי אקלים.<ref name=":22"></ref>

== ביוגרפיה ==
אל-ג'אבר נולד ב-31 באוגוסט 1973 באיחוד האמירויות הערביות.<ref></ref> הוא בעל תואר ראשון בהנדסה כימית מאוניברסיטת דרום קליפורניה בארצות הברית, תואר דוקטור בעסקים וכלכלה מאוניברסיטת קובנטרי בבריטניה ותואר שני במנהל עסקים מאוניברסיטת קליפורניה סטייט בלוס אנג'לס .<ref></ref> השכלתו בארצות הברית מומנה על ידי מלגה שניתנה על ידי חברת הנפט הלאומית של אבו דאבי .<ref name=":3"></ref>

== קריירה עסקית ==
=== חברת הנפט הלאומית של אבו דאבי ===
אל-ג'אבר החל את הקריירה שלו כמהנדס בחברת הנפט הלאומית של אבו דאבי.<ref></ref> הוא מונה למנכ"ל חברת הנפט הלאומית של אבו דאבי (ADNOC) ב-15 בפברואר 2016.<ref></ref><ref></ref>

כראש ADNOC, אל-ג'אבר ביקשה להגדיל את תפוקת הנפט הגולמי של ADNOC מ-3 מיליון חביות נפט ביום ב-2016 ל-5 מיליון עד 2030. הפייננשל טיימס טען כי ניסיונותיו של אל-ג'אבר להגדיל את תפוקת הנפט מוזרים בהתחשב בכך שהוא ממלא את התפקיד של אחראי אקלים באיחוד האמירויות ובהתחשב בכך שתעשיות הדלק המאובנים מפעילות לחץ להפחית את התפוקה כדי להפחית את שינויי האקלים. תחת אל-ג'אבר, ADNOC השקיעה בלכידת פחמן ומימן ירוק , תוך התחייבות לפעול באמצעות מקורות אנרגיה מתחדשת.<ref></ref><ref></ref> החברה מתכננת ייצור בקנה מידה גדול של דלק מימן כדלק לאנרגיה נקייה כדי להחליף את יצוא הנפט.<ref></ref>

=== תפקידי דירקטוריון ===
אל-ג'אבר הוא יו"ר הבנק לפיתוח האמירויות,<ref></ref><ref></ref> מועצת הנאמנים של אוניברסיטת מוחמד בן זאיד לבינה מלאכותית,<ref></ref><ref></ref> ועוד.<ref></ref>

== שר ממשלת איחוד האמירויות הערביות ==
ב-12 במרץ 2013, אל-ג'אבר מונה לשר המדינה והצטרף למועצת השרים של איחוד האמירויות הערביות . מינויו של אל-ג'אבר אושר על ידי השייח ח'ליפה בן זאיד אאל נהיאן, נשיא איחוד האמירויות. בהתייחס למינוי אל-ג'אבר ושרים אחרים, מוחמד בן ראשד אאל מכתום, סגן נשיא איחוד האמירויות וראש ממשלת דובאי, אמר כי לקבינט החדש יש "פנים צעירות עם רעיונות ואנרגיה חדשים כדי לעמוד בקצב השינויים המהירים ולהתמודד עם סדר העדיפויות העליון של האנשים שלנו."<ref name="nat12mar"></ref> תחומי האחריות של אל-ג'אבר כוללים כלכלה, פוליטיקה, פיתוח, תקשורת, אנרגיה, תשתיות וקיימות באיחוד האמירויות.<ref></ref> את תפקידו כשר המדינה סיים ביולי 2020, אז מונה לשר התעשייה והטכנולוגיה, משרד שהוקם בשבילו.<ref></ref><ref></ref><ref></ref>

בנובמבר 2020 הוא מונה לשליח המיוחד לשינויי אקלים לייצג את איחוד האמירויות בכל הפורומים הבינלאומיים בנושאי אקלים.<ref></ref>

== עיטורים ==
בשנת 2013 מונה אל-ג'אבר למפקד מסדר האימפריה הבריטית.<ref></ref> באותה שנה הוא גם קיבל את מדליית מסדר ההצטיינות הלאומי של מאוריטניה.<ref></ref> בשנת 2019 הוא קיבל את "פרס מפעל חיים בינלאומי" מראש ממשלת הודו נרנדרה מודי.<ref></ref>

==קישורים חיצוניים==

* 

== הערות שוליים ==

קטגוריה:אמירתים שנולדו במאה ה-20
קטגוריה:ילידי 1973
קסר אל-מוואיג'יעי

קסר אל-מוואיג'יעי<ref name="QAM"></ref> (בערבית: قَصْر ٱلْمُوَيْجِعِي), או "מבצר מוואיג'י", הוא מבצר בחלק המרכזי של אל עין באזור המזרחי של האמירות אבו דאבי שבאיחוד האמירויות הערביות. על פי המסורת, זה היה מקום הולדתו של השייח' ח'ליפה בן זאיד אל נהיאן, שליט אבו דאבי ונשיא איחוד האמירויות הערביות לשעבר (2004–2022).<ref name="DCTAD2017"></ref> לפי מסורת זו, המבצר נבנה בתחילת המאה ה-20 על ידי השייח' ח'ליפה בן זאיד בן ח'ליפה אל נהיאן .<ref></ref>

== קישורים חיצוניים ==

* [https://www.youtube.com/watch?v=9QasckMxAC0 Qasr Al Muwaiji] (YouTube)
* [https://www.youtube.com/watch?v=906zzavwumQ فيلم وثائقي - قصر المويجعي] (in Arabic)

== הערות שוליים ==

קטגוריה:איחוד האמירויות הערביות: מבנים
קטגוריה:חצי האי ערב: מבצרים
קטגוריה:איחוד האמירויות הערביות: מוזיאונים
יחסי בלגיה–סלובקיה

יחסי בלגיה–סלובקיה הם היחסים הדיפלומטיים בין בלגיה לסלובקיה.

== היסטוריה ==
שתי המדינות היו בעבר נחלות של בית הבסבורג, כחלק ממלוכת הבסבורג. שתי המדינות כוננו יחסים דיפלומטיים עם פירוק צ'כוסלובקיה ב-1 בינואר 1993. בית ספר תיכון דו-לשוני בלגי-סלובקי ממוקם בז'ילינה, ובו חלק מהשיעורים מועברים בצרפתית על ידי מורים בלגים. כיום, שתי המדינות חברות מלאות ב ובנאט"ו.

== נציגויות דיפלומטיות ==
* בלגיה מחזיקה בסלובקיה שגרירות בברטיסלבה וקונסוליית כבוד בקושיצה.
* סלובקיה מחזיקה בבלגיה שגרירות בבריסל, בלגיה וקונסוליות כבוד במונס, גנט, אנטוורפן וליאז'.

== הערות שוליים ==
יחסי הולנד–סלובקיה

יחסי הולנד–סלובקיה הם היחסים הדיפלומטיים בין הולנד לסלובקיה.

== היסטוריה ==
שתי המדינות כוננו יחסים דיפלומטיים עם פירוק צ'כוסלובקיה ב-1 בינואר 1993. במרץ 2022 נפגשו בברטיסלבה שר החוץ ההולנדי, וופקה הוקסטר, ושר החוץ הסלובקי, איבן קורקוק. שר החוץ הסלובקי הודה לממשלת הולנד על החלטתה לסייע לסלובקיה להגן על עצמה. "אין ביטוי גדול יותר לקרבה של מערכות יחסים ואמון מאשר כשאתה שולח יחידות משלך של גברים ונשים למדינה אחרת", אמר איבן קורקוק, והודה להולנד בשם הממשלה כמו גם סלובקיה כולה על ההחלטה להצבת יחידות שיהיו חלק מההגנה ושיתפעלו את מערך הפטריוט. כיום, שתי המדינות חברות מלאות ב ובנאט"ו.

== נציגויות דיפלומטיות ==
* הולנד מחזיקה בסלובקיה שגרירות בברטיסלבה וקונסוליה בפרשוב.
* סלובקיה מחזיקה בהולנד שגרירות בהאג.

== קישורים חיצוניים ==

== הערות שוליים ==
אל בו שאמס

אל בו שאמס (בערבית: آل بو شامس) הוא שבט ערבי בדואי הנמצא בעיקר בחלק הדרום מזרחי של חצי האי ערב. בני השבט ממוקמים בעיקר בצפון עומאן ובאיחוד האמירויות הערביות. הם נמצאים גם בכווית, קטר, מזרח ערב הסעודית, בחריין ועיראק. בשל גודלו של השבט, קיימים ענפים רבים המיוחסים לאל בו שאמס.

== הגירה ==
בני אל בו שאמס היגרו מערבה כדי להתיישב באזור אל-סוניינה . מאוחר יותר חלקם היגרו לנווה מדבר אל-עין.

== הערות שוליים ==

קטגוריה:בדואים
קטגוריה:ערבים
קטגוריה:שבטים בדואים
יחסי הולנד–סלובניה

יחסי הולנד–סלובניה הם יחסי החוץ בין הולנד לסלובניה.

== סקירה כללית ==
שתי המדינות כוננו יחסים דיפלומטיים ב-25 ביוני 1991, מיד לאחר עצמאות סלובניה ותחילת התפרקות יוגוסלביה. הולנדית נלמדת באוניברסיטת ליובליאנה, ספרים הולנדיים מתורגמים לסלובנית, ואמנים הולנדים מציגים בסלובניה תערוכות אמנות. במאי 2022 חגגו שתי המדינות 30 שנה לכינון היחסים הדיפלומטיים ביניהן. שתי המדינות חברות מלאות בנאט"ו ובאיחוד האירופי.

== יחסי סחר ==
הסחר בין המדינות מסתכם ב-1.7 מיליארד אירו בשנה, והוא עדיין בצמיחה. הולנד מייצאת לסלובניה פרחים, ומייבאת ממנה מוצרים, מכונות פרמצבטיות וחקלאות מסלובניה.

== נציגויות דיפלומטיות ==
* הולנד מחזיקה בסלובניה שגרירות בליובליאנה.
* סלובניה מחזיקה בהולנד שגרירות בהאג.

== קישורים חיצוניים ==

== הערות שוליים ==
הייפא אאל מוקרן

הנסיכה הייפא אאל מוקרן (בערבית: هيفاء بنت عبد العزيز آل مقرن) היא כלכלנית ופוליטיקאית סעודית, הנציגה הקבועה של ערב הסעודית באונסק"ו.

== קריירה ==
הייפא אאל מוקרן בוגרת תואר ראשון בכלכלה מאוניברסיטת המלך סעוד. בשנת 2007 סיימה תואר שני בכלכלה מ-SOAS .<ref name=":0"></ref> בשנת 2017 קודמה לתפקיד סגנית השר לפיתוח בר קיימא. בשנת 2020 היא עמדה בראש קבוצת העבודה לפיתוח G20.<ref></ref>

בינואר 2020 מונתה אאל מוקרן כנציגת ערב הסעודית באונסק"ו.<ref></ref><ref></ref><ref></ref> במינויה היא הציגה את אישוריה למנכ"לית אונסק"ו, אודרי אזולאי.<ref name=":1"></ref> מינויה סימן הישג חדש לאישה מסעודיה.<ref></ref> חלק מרכזי בתפקידה הוא קידום השפה הערבית במסגרות המורשת התרבותית של אונסק"ו.<ref></ref> בשנת 2020 היא תוארה על ידי מגזין "אשת האמירויות", כ"אחד האנשים החזקים בסעודיה".<ref></ref>

== פרסים ==
בשנת 2021 זכתה אאל מוקרן במסדר המלך עבדולעזיז .<ref></ref>

== הערות שוליים ==

קטגוריה:נשים סעודיות
קטגוריה:פוליטיקאים סעודים
קטגוריה:שגרירים באונסק"ו
ז'והאן ואסקס

ז'ואן פליפה ואסקס איברה (בספרדית: Johan Felipe Vásquez Ibarra; נולד ב-22 באוקטובר 1998) הוא כדורגלן מקסיקני המשחק בעמדת הבלם.

==קריירת מועדונים==
ואקס התחיל את הקריירה שלו במחלקת הנוער של טיגרס ממנה עבר לפובלאדו מיגל אלמאן ולאחר מכן לסונורה. ב-22 ביולי 2017 ערך את הופעת הבכורה שלו בקבוצה הבוגרת בהפסד 1-0 למורסיילגוס. באפריל הושאל לשנתיים למונטריי עם אופציה לרכישה. כעבור שנה מימשה מונטריי את האופציה על השחקן ורכשה אותו תמורת 2 מיליון אירו, עסקה שהפכה אותו לכדורגלן היקר בהיסטוריה של המועדון.

בדצמבר ואסקס הושאל לאוניברסידד נסיונל עם אופציה לרכישה, שמומשה כעבור חודשיים במועדון.

ב-16 באוגוסט 2021 הצטרף לגנואה. ב-17 באוקטובר ערך את הופעת הבכורה שלו בקבוצה בתיקו 2-2 נגד ססואולו, בה גם כבש את שער הבכורה שלו בקבוצה.

ב-18 ביוני 2022 הושאל לקרמונזה.

==קריירה בינלאומית==
ואסקס התחיל את הקריירה בינלאומית שלו במשחקי הפאן-אמריקאיים עם הנבחרת הצעירה של מקסיקו, עמה גם העפיל לאולימפיאדת טוקיו בה הגיע מקסיקו למקום השלישי.

ב-2 באוקטובר 2019 ערך את הופעת הבכורה שלו בנבחרת הבוגרת במשחק ידידות מול בו ניצחה מקסיקו 0-2. ואסקס נכלל בסגל הנבחרת לקראת מונדיאל 2022.

נכלל בסגל נבחרת מקסיקו לטורניר קופה אמריקה 2024.

==תארים==
; מונטריי
*ליגת העל המקסיקנית: אפרטורה 
*ליגת האלופות של אמריקה הצפונית: 

; נבחרת מקסיקו
*המשחקים הפאן-אמריקאיים: 
*מוקדמות העלייה למשחקים האולימפיים: 

; אישיים
*נבחרת העונה בליגת העל המקסיקנית: גוארדיאנס 
;נבחרי מוקדמות העלייה למשחקי האולימפיים: 

==קישורים חיצוניים==

== הערות שוליים ==

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:כדורגלני מונטריי
קטגוריה:כדורגלני אוניברסידד נסיונל
קטגוריה:כדורגלני גנואה
קטגוריה:כדורגלני קרמונזה
קטגוריה:כדורגלני נבחרת מקסיקו
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:זוכי מדליית ארד אולימפית מקסיקנים: כדורגל
קטגוריה:כדורגלנים מקסיקנים באולימפיאדת טוקיו (2020)
קטגוריה:ספורטאים זרים באיטליה
קטגוריה:מקסיקנים שנולדו ב-1998
יחסי בלארוס–הולנד

יחסי בלארוס–הולנד הם יחסי החוץ בין בלארוס להולנד.

== סקירה כללית ==
שתי המדינות כוננו יחסים דיפלומטיים ב-1994. שתי המדינות חברות מלאות בארגון לביטחון ולשיתוף פעולה באירופה.

לא קיים מגע ישיר בין שתי המדינות ברמת הממשלה, שכן האיחוד האירופי החליט ב-1997 שרמה כזו של מגע מעניקה לגיטימציה לממשלה שלדעת האיחוד האירופי אינה נבחרת באופן דמוקרטי.<ref name="wit"> </ref> לבקשת הולנד, החליט האיחוד האירופי באוקטובר 2008 לרכך את מגבלות הוויזה; נותרו הגבלות מסוימות אחרות, כגון הקפאת נכסים פיננסיים של בלארוס, <ref></ref> וממשלת הולנד מתנגדת לנורמליזציה של היחסים בין בלארוס לאיחוד האירופי. <ref></ref>

ההולנדים התנגדו להזמנת הנשיא לוקשנקו להשתתף בפסגה במאי 2009 בווינה, שם הייתה אמורה לצאת התוכנית; <ref></ref> הזמנה כזו, טוען שר החוץ ההולנדי מקסים ורהגן, "תעשה טריוויאליזציה של רקורד זכויות האדם העגום שלו". <ref></ref>

אמנם אין מגעים ממשלתיים ישירים, ומשרד החוץ ההולנדי אומר שאין "יחסי תרבות אינטנסיביים" בין שתי המדינות (למעשה, בלארוס אפילו לא זכאית לסיוע כספי הולנדי), אכן קיימים יחסים בין שתי המדינות ברמות שונות.

== סיוע לילדים בלארוסים ==
במשך שנים רבות ילדים שסובלים מהשלכות אסון צ'רנוביל נופשים בחו"ל, כ-1500 עד 2000 הגיעו מדי שנה להולנד. בשנת 2008, בלארוס סירבה לתת ויזה לאותם ילדים לאחר שילדה בלארוסית בת 16 הגישה בקשה למקלט בארצות הברית; <ref></ref> בלארוס גם טענה שחלק מהילדים לא חזרו מחופשות בארצות הברית ובאיטליה. Stichting Rusland Kinderhulp, הארגון האחראי על אירוח אותם ילדים בהולנד, הפעיל לחץ על שגרירות בלארוס בהאג לפתוח מחדש את הגבולות. <ref></ref> הודעה פורסמה בסביבות חג המולד 2008 כי לאחר חודשים של משא ומתן בין שתי המדינות, קבוצת ילדים הורשתה לבלות את חג המולד בהולנד וכי איסור הנסיעה נדחה עד 20 בינואר 2009. <ref></ref>

== תגובה לבחירות לנשיאות בלארוס ב-2006 ==
אירועים סביב הבחירות לנשיאות בלארוס ב-2006, שספגו ביקורת רבה מצד מדינות אירופה וארצות הברית, הוסיפו מתח ליחסים הקשים ממילא בין המדינות. כמה פוליטיקאים הולנדים שהיו אמורים לשמור על טוהר הבחירות אך אשרת השהייה שלהם בוטלה, הפגינו בגבול בלארוס. <ref></ref>

הנשורת מהבחירות הביאה למעצרם של סטודנטים בלארוסים רבים, וחלקם איבדו את דרכוניהם. בקשה של מפלגה פוליטית הולנדית לממשלת הולנד להקל את דרישות הדרכון לסטודנטים כאלה נדחתה על ידי שרת האינטגרציה וההגירה ההולנדית, ריטה ורדונק, למרות שוורדונק אכן הבטיחה להפעיל לחץ פוליטי על ממשלת בלארוס אם תסרב להעניק היתר נסיעות לאותם תלמידים. <ref></ref> הולנד אכן ניסתה ללחוץ על ממשלת בלארוס; למשל, שר החוץ ההולנדי שכנע את האיחוד האירופי כי יחרים את פסגת אינטרפול שתוכננה להתקיים במינסק. <ref>

</ref> קבוצות בהולנד, בינתיים, מוחות על מה שהן מכנות היעדר חופש פוליטי ודתי בבלארוס. <ref>

</ref>

== נציגויות דיפלומטיות ==
* בלארוס מחזיקה שגרירות וקונסוליית כבוד בהאג.
* הולנד מיוצגת בבלארוס באמצעות שגרירותה בוורשה, פולין, ובנוסף מחזיקה קונסוליית כבוד במינסק.

==קישורים חיצוניים==

== הערות שוליים ==
קרחון הריסון

קרחון האריסון או קרחון הריסון (באנגלית: Harrison Glacier) הוא קרחון הממוקם בפארק הלאומי גליישר במדינת מונטנה שבארצותהברית.

קרחון הריסון ממוקם על רכס הפונה לכיוון דרום -מזרח מיד בסמוך דרומית להר ג'קסון, והוא הקרחון הגדול ביותר שנותר בפארק הלאומי גליישר,

== היסטוריה ==
=== נסיגת הקרחון ===

בשנת 2005, היה שטחו של הקרחון 1.89 קילומטקים רבועים. למרות שמומחים רבים קבעו כי כל הקרחונים בשטח הפארק עשויים להיעלם עד שנת 2030, קרחון הריסון איבד רק 9 אחוזים משטח הפנים שלו בתקופה של 40 שנה בין 1966 ל-2005.
בהשוואה לרבים מהקרחונים הנסוגים בפארק הלאומי גליישר, אזור ההצטברות של קרחון הריסון נמצא בגובה גבוה בהרבה- 2,700 מטרים מעל פני הים, הדבר מאפשר לקרחון הריסון לשמו על איזון במאזן מסת הקרחונים שלו.

השוואות של תמונות הקרחון שצולמו בשנת 1913 עם תמונות משנת 2009 מצביעות על כך שהקרחון נסוג.

הריסון
הריסון
דרכון טורקי (סרט)

דרכון טורקי (בטורקית: Türk Pasaportu) הוא סרט טורקי משנת 2011 בבימויו של בוראק ארליאל המתאר לדברו את סיפור הצלת יהודים במהלך השואה על ידי דיפלומטים טורקיים. הוא הועלה כ-"סרט השואה היחיד עם סוף טוב".

הדיוק ההיסטורי של הסרט זכה לביקורת, על הצגת דיווחים לא מבוססים על הצלת יהודים. ההיסטוריון מארק דייוויד באר כינה אותו "סרט תעמולה". ההיסטוריון יליד טורקיה אוגור אומית אונגור קובע כי הסרט "מבוסס על מניפולציה, מיסטיפיקציה והטעיה".<ref name=":1"></ref>

== הפקה ==
יהודי טורקיה עזרו בהפקת הסרט. ההיסטוריון אוגור אומית אונגור קובע כי "העמדות של מנהיגי הקהילה היהודית האלו מייצגות את תסמונת סטוקהולם של אליטות מיעוטים בטורקיה, המאמינות שרק קונפורמיזם מוחלט לממשלת טורקיה יכול להבטיח את ביטחונם במדינה".<ref name=":1" /> הסרט מומן בחלקו על ידי ממשלת טורקיה.<ref name=":0"></ref>

== תקציר ==
דרכון טורקי מספר את סיפורם של דיפלומטים שהוצבו בשגרירויות ובקונסוליות של טורקיה במספר מדינות באירופה, הם מוצגים מצילים יהודים רבים במהלך מלחמת העולם השנייה. בין אם הוציאו אותם ממחנות הריכוז או הורידו אותם מהרכבות שהובילו אותם למחנות, הדיפלומטים, בסופו של דבר, דאגו שהיהודים שהיו אזרחים טורקים יוכלו לחזור לטורקיה ובכך להינצל. הסרט מציג דיפלומטים כמי שהצילו לא רק את חייהם של יהודי טורקיה, אלא גם הצילו יהודים זרים על ידי מתן דרכונים טורקיים.

בסוף הסרט מתוארים היהודים חוגגים לאחר שהרכבת שלהם חוצה את הגבול מבולגריה לטורקיה. בניגוד למה שמתואר בסרט, 15,000 יהודים מאזור זה נמלטו כתוצאה מפרעות תראקיה הטורקית ב-1934.<ref name=":1" />

== פרסים וסיקור בפסטיבלים ==
* הסרט הוצג לראשונה בפסטיבל הקולנוע בקאן ב-18 במאי 2011
* בפסטיבל הסרטים הבינלאומי מונדאנס 2011, הוא זכה בפרס הסרט התיעודי העלילתי הטוב ביותר בקטגוריית הסרטים הזרים
* פסטיבל בול הזהב של אדנה ב-2011, קטגוריית גמר הסרטים העלילתיים
* פסטיבל הסרטים תפוז הזהב של אנטליה 2011, הקרנה מיוחדת
* פסטיבל הסרטים היהודי באטלנטה 2012 - לא השתתף בתחרות
* פסטיבל הסרטים העצמאיים האירופי 2012 - בקטגוריית הסרטים זרים, גמר הסרטים התיעודיים העלילתיים הטובים ביותר
* פסטיבל הסרטים היהודי של זאגרב 2012 - לא השתתף בתחרות
* סרט זכויות האדם אנספוקן 2011 - לא השתתף בתחרות
* פסטיבל הסרטים הטורקי באמסטרדם - לא השתתף בתחרות
* פסטיבל יוסמיטי 2011 - הזוכה בפרס ג'ון מיור

== דיוק היסטורי ==
הדיוק ההיסטורי של הסרט זכה לביקורת. ההצלות הנטענות אינן מבוססות מעבר לעדויות של מצילים לכאורה. אחד המחלצים לכאורה בסרט, בהיק ארקין, היה אחד ממבצעי רצח העם הארמני. אלפי יהודים טורקיים גולים גורשו למחנות המוות מכיוון שאזרחותם נשללה על ידי פקידים טורקים, אך עובדה זו לעולם לא מוזכרת בסרט. רק דיפלומט טורקי אחד, סלאחטין אולקומן, הוכר כחסיד אומות העולם, אך סיפורו אינו מתואר בסרט.<ref name=":1" /><ref></ref>

לדברי ההיסטוריון קורי גוטשטדט, מטרתו של הסרט "לחזק את הקו הרשמי הטורקי, הקובע כי טורקיה הצילה בנדיבות אלפי יהודים במהלך מלחמת העולם השנייה", למרות היעדר ראיות התומכות בנרטיב זה. היא מבקרת מגוון אי דיוקים היסטוריים בסרט ומכנה אותו פסאודו דוקומנטרי.<ref name=":0" />

ההיסטוריון דייוויד באר קובע כי "דרכון טורקי ומאמצים דומים לו הם למעשה סוג של הכחשת שואה", שכן הם מתעלמים מגורלם של יהודי טורקיה שנהרגו.

== קישורים חיצוניים ==
* 

== הערות שוליים ==

קטגוריה:סרטי 2011
קטגוריה:סרטי מלחמת העולם השנייה
עונת 2019 בגביע ליברטדורס

עונת 2019 בגביע ליברטדורס הייתה העונה ה-60 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-22 בינואר 2019 והתחרות הסתיימה ב-23 בנובמבר 2019. בתחרות השתתפו 47 קבוצות מכל מדינות חברי הארגון.

התחרות הסתיימה בניצחון של פלמנגו, וזאת בפעם השנייה בתולדות המועדון.

==מתכונת התחרות==
בתחרות השתתפו 47 קבוצות:
*ברזיל - 8
* ארגנטינה - 7
* אקוודור, קולומביה, פרו, צ'ילה, בוליביה, אורוגוואי, פרגוואי, ונצואלה- 4 (כל אחת)

בתחילה 19 קבוצות התחרו על 4 מקומות במשחקי הבתים.
בשלב הבתים הקבוצות חולקו ל-8 בתים, ושתי קבוצות מכל בית העפילו לשלב הבא בו הקבוצות שיחקו בשיטת נוקאאוט.

בשלב הבתים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.

במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.

הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.

==השלבים המתקדמים==

===משחק הגמר===

==קישורים חיצוניים==

* 
* [http://www.rsssf.com/sacups/copa2019.html פרטים על התחרות]
* [https://www.conmebol.com/copa-libertadores-2019/ נתונים מלאים]

קטגוריה:תחרויות כדורגל ב-2019
קטגוריה:עונות בגביע ליברטדורס
מועצת יישובי יהודה ובנימין

מועצת יישובי יהודה ובנימין הייתה אגודה עותמאנית<ref></ref> שתפקדה כמועצה אזורית דה פקטו ביישובי בנימין וגוש עציון מהחל מ-1973 ועד הקמת המועצות האזוריות מטה בנימין וגוש עציון במרץ 1979.

== היסטוריה ==
העמדה הראשונית ביחס להענקת שירותים מונציפאליים ליישובים השוכנים מעבר לקו הירוק הייתה להעניק להם שירותים דרך המועצה הסמוכה בשטח ישראל, וכך נעשה ביחס ליישובים הראשונים ביהודה ובנימין: כפר עציון (1967), הר גילה (1968) ראש צורים, ומבוא חורון (1969). עם הקמת אלון שבות ב-1970 פנו תושביו למשרד הפנים בדרישה להסדרת מעמדם המונציפאלי - כהכללתם הישירה במועצה אזורית מטה יהודה או בהקמת רשות נפרדת<ref></ref><ref></ref>. בעקבות כך החליט ב-1973 שר הפנים יוסף בורג על הקמת "מועצת יישובי יהודה ובנימין" שתפעל כמעין מועצה אזורית האחראית על חמשת היישובים, ארבעה מהם בגוש עציון שביהודה והאחד, מבוא חורון, בבנימין. בראש המועצה הועמד בנימין כהן, ראש מועצת מטה יהודה, והמועצה תוקצבה דרך המועצה אזורית מטה יהודה<ref></ref>.

משרדי המועצה שכנו בהר גילה.

בשנים 1975 עד 1979 חל גידול נרחב במספר היישובים שבאחריות המועצה, עקב הקמת אלעזר, עפרה (1975), תקוע, מגדל עוז, נווה צוף, מצפה יריחו, בית חורון, כפר רות (1977), שילה, מתתיהו (1979).

במרץ 1979 הוחלט על הקמתם של מועצות אזוריות מסודרות גם ביהודה ושומרון, ואלוף הפיקוד בנימין בן אליעזר הוציא צו בדבר ניהול מועצות מקומיות (יהודה ושומרון) שהורה על הקמה של המועצה האזורית בית אל (שהפכה במאי למטה בנימין) והמועצה אזורית עציון (שהפכה למועצה האזורית גוש עציון), ופעילות המועצה נגמרה.

== הערות שוליים ==

קטגוריה:מועצה אזורית מטה בנימין
קטגוריה:מועצה אזורית מטה יהודה
קטגוריה:מועצה אזורית גוש עציון
קטגוריה:מועצות אזוריות במחוז יהודה ושומרון
קטגוריה:ישראל: מועצות אזוריות לשעבר
יחסי הולנד–לטביה

יחסי הולנד–לטביה הם יחסי החוץ בין הולנד ללטביה.

== סקירה כללית ==
היחסים הדיפלומטיים בין לטביה להולנד כוננו ב-24 במרץ 1921. לאחר החזרת העצמאות הכירה הולנד ברפובליקה המחודשת של לטביה ב-27 באוגוסט 1991. לשתי המדינות יש יחסים דו-צדדיים הדוקים המאופיינים בדיאלוג פוליטי קבוע, ושיתוף פעולה רחב ומגוון, במיוחד בתחומי הביטחון, הכלכלה, התרבות והחינוך. לטביה מעריכה מאוד את תרומתה של הולנד לקידום ביטחון המדינות הבלטיות. כיום, שתי המדינות חברות ב ובנאט"ו.

== נציגויות דיפלומטיות ==
* הולנד מחזיקה בלטביה שגרירות בריגה.
* לטביה מחזיקה בהולנד שגרירות בהאג וקונסוליות כבוד באמסטרדם, ורט והארן.

== קישורים חיצוניים ==

== הערות שוליים ==
יחסי אסטוניה–הולנד

יחסי אסטוניה–הולנד הם היחסים הדו-צדדיים בין אסטוניה להולנד.

== סקירה כללית ==
הולנד הכירה ברפובליקה של אסטוניה דה יורה ב-5 במרץ 1921.<ref name="vm.ee">https://web.archive.org/web/20171107044002/http://vm.ee/et/riigid/holland?display=relations (vaadatud 05.11.2017)</ref> הולנד הכירה בעצמאותה המחודשת של אסטוניה ב-2 בספטמבר 1991. היחסים הדיפלומטיים בין שתי המדינות כוננו מחדש ב-21 בספטמבר 1991. במרץ 2021 חגגו שתי המדינות 100 שנה לכינון היחסים ביניהן. כיום, שתי המדינות חברות מלאות בנאט"ו וב.

== נציגויות דיפלומטיות ==
* אסטוניה מחזיקה בהולנד שגרירות בהאג.
* הולנד מחזיקה באסטוניה שגרירות בטאלין.

== קישורים חיצוניים ==

== הערות שוליים ==
יחסי מיאנמר – ערב הסעודית

יחסי ערב הסעודית–מיאנמר הם היחסים הבילטרליים בין רפובליקה של איחוד מיאנמר להממלכה הערבית הסעודית. למיאנמר יש שגרירות בריאד, בירת ערב הסעודית, ולערב הסעודית יש שגרירות ביאנגון, בירת מיאנמר.

==היחסים==
מיאנמר וערב הסעודית כוננו יחסים ביניהן ב-2004<ref name="rohingya"></ref>.

היחסים בין ערב הסעודית למיאנמר החלו לצבור תשומת לב מסוימת רק לאחר שמיאנמר החלה לדכא את בני הרוהינגיה בשנת 2012. ערב הסעודית נמנעה במידה רבה מלגנות את מיאנמר, עקב עסקים רווחיים שלה באיגוד מדינות דרום-מזרח אסיה, שכן סעודיה ביקשה להרחיב את האינטרסים שלה ואת היחסים כלכליים שלה עם סין<ref name="glimpsefromtheglobe"></ref><ref name="apnews"></ref>. עם זאת, ערב הסעודית מתחה ביקורת על מיאנמר על התעללות באוכלוסיית בני הרוהינגיה והרחיבה את הסיוע שלה להם, אם כי נדרשה להמשיך את העסקים שלה עם סין ברחבי מיאנמר<ref name=fair></ref><ref name="reuters"></ref>.

ערב הסעודית הסכימה לקבל 250,000 רוהינגים ומוסלמים בורמזים אחרים מאז 2009. עם מותו של עבדאללה, מלך ערב הסעודית ב-2015, המלך החדש סלמאן נקט בגישה נוקשית יותר כלפי בני הרוהינגיה, ועצר 3,000 בני רוהינגיה לפני ששלח אותם חזרה למיאנמר ובנגלדש ב-2019<ref name=fair /><ref name="aljazeera"></ref>. בשנת 2020, היחס של סעודיה לפליטי הרוהינגיה היה לא יציב: המדינה סיפקה הקלות תושבות ל-190,000 מוסלמים בורמזים, ובמקביל דווח גם על גירוש קבוצה נוספת של פליטי רוהינגה<ref name="alarabiya"></ref><ref name="middleeasteye"></ref>.

הווהאביזם של ערב הסעודית מוטל בספק גם בשל תפקידו לתדלק טרור והתקוממויות במיאנמר, בעיקר בקרב אוכלוסיית הרוהינגיה<ref name="dw"></ref>.

בנוגע ליחסי תרבות, מוסלמים בורמזים הצליחו להשתלב בערב הסעודית ולדבר בעיקר בשפה הערבית ולאחרונה הוחלט לטפל בנושאי התושבות כדי לשלב אוכלוסייה נוספת של בורמזים במדינה<ref name="alarabiya2"></ref>.

==קישורים חיצוניים==
* [https://www.meriyadh.org/ שגרירות הרפובליקה של איחוד מיאנמר בריאד]

==הערות שוליים==
אל מרדאמו

אל מרדאמו (בערבית: ٱلْمَدَام) היא עיירה באמירות שארג'ה באיחוד האמירויות הערביות בצומת הכבישים דובאי-האטה (E44 ) ומליחה -אל עין (E55), הדרך בין חטא (דובאי) לעומאן. נפח התנועה לעומאן דרך אל מרדאמו וחטא פחת מאז סגירת הגבול במהדה ב-2016, אם כי נפח התנועה נותר על כ-5,000 נוסעים מדי יום.<ref></ref> הדרך מאל מרדאמו לחטא פתוחה כיום רק לאזרחי איחוד האמירויות, עומאנים ולבעלי היתרים מיוחדים.<ref name="Guides 2018"></ref>

== תיאור ==
אל מרדאמו נמצאת בחלק המזרחי של מרכז שרג'ה
התפתחות אל מרדאמו לאורך הכביש E44 לכיוון הדיונות<ref></ref> הביאה לכך שהעיירה התארכה, וכוללת קניון.<ref></ref> זאת בנוסף למרכז רפואי,<ref></ref> אולם חתונות<ref></ref> ומספר רב של חנויות הממוקמות לאורך הרחוב הראשי של העיירה. אל מרדאמו מארח פסטיבל קניות שנתי.<ref></ref>

באזור מדברי מדרום לאל מרדאמו, קיים אזור נטוש של בתים ומסגד. האזור שמסביב לאל מרדאמו מכיל מספר אתרים ארכאולוגיים מתקופת הברזל, כולל אל תוקייבה וג'בל בוהאיס , כמו גם פוגארה המתוארכת לאלף ה-1 לפני הספירה.<ref></ref> ממזרח לעיר נמצא מבצר פילי .

== ראו גם ==
* היסטוריה של איחוד האמירויות הערביות

==קישורים חיצוניים==

== הערות שוליים ==

קטגוריה:איחוד האמירויות הערביות: ערים
יחסי ליטא – מזרח טימור

יחסי ליטא–מזרח טימור הם היחסים הבינלאומיים והדו-צדדיים בין רפובליקת ליטא לרפובליקה הדמוקרטית של מזרח טימור.

היחסים דיפלומטיים בין המדינות כוננו ב-27 במרץ 2013<ref>United Nations Digital Library: [https://digitallibrary.un.org/record/1313358?ln=en Diplomatic Relations between Lithuania and Timor-Leste as of 27 Sept. 2013], nuoroda tikrinta 2022 m. vasario 4 d.</ref>. עם זאת, היחסים הפוליטיים הראשוניים החלו כבר ב-30 בספטמבר 2003, כאשר שר החוץ דאז של ליטא, אנטנאס וליוניס, ושר החוץ של מזרח טימור, ז'וזה רמוס הורטה, נפגשו למשא ומתן דו-צדדי במושב הכללי ה-58 של האו"ם<ref>[http://urm.lt/default/en/news/lithuanian-foreign-minister-participates-in-bilateral-and-multilateral-meetings-in-new-york LITHUANIAN FOREIGN MINISTER PARTICIPATES IN BILATERAL AND MULTILATERAL MEETINGS IN NEW YORK, 2003 m. rugsėjo 30 d.] Nuoroda tikrinta 2022 m. vasario 4 d.</ref>.

שתי המדינות חברות באו"ם. אזרחי מזרח טימור אינם כפופים לדרישת הויזה למדינות אמנת שנגן אליה שייכת ליטא. גם אזרחים ליטאים אינם כפופים לדרישת ויזה בעת נסיעה למזרח טימור<ref>[https://www.delfi.lt/keliones/platus-pasaulis/turizmo-nepaliestoje-salyje-apsilanke-lietuviai-jau-pirmieji-zenklai-rode-gero-nelauk.d?id=77677381 Turizmo nepaliestoje šalyje apsilankę lietuviai: jau pirmieji ženklai rodė – gero nelauk (delfi.lt)]</ref>.

==יחסים כלכליים==
הסחר בין שתי המדינות הוא מינימלי ורק הולך ופוחת בשנים האחרונות. בשנת 2016 לפי הנתונים, מחזור הסחר בין ליטא למזרח טימור הגיע ל-5.4 אלף אירו (כל הסחורות היו ממוצא ליטאי) ומאז רק יורד. ב-2018 לפי נתונים, ליטא לא ייבאה מוצרים ממזרח טימור.

== קישורים חיצוניים ==

==הערות שוליים==
תצורת קאפ קופנהגן

{| class="infobox vcard"
! colspan="2" class="infobox-above fn org" style="background-color: rgb(255,230,25)" |תצורת קאפ קופנהגן
| colspan="2" class="infobox-subheader" | טווח סטרטיגרפי: נאוגן
! class="infobox-label" scope="row" | סוּג
| class="infobox-data" | תצורה
|-
! colspan="2" class="infobox-header" style="background-color: rgb(255,230,25)" | מקום
! class="infobox-label" scope="row" | מדינה
| class="infobox-data" | גרינלנד
|}
תצורת קאפ קופנהגן היא תצורה גאולוגית בצפון גרינלנד. היא משמרת מאובנים מתקופת הנאוגן.

בתצורת קאפ קופנהגן, בשכבות חרסית וקוורץ, זוהו קטעים מיקרוסקופיים, באורך מיליוניות מילימטרים, של דנ"א מלפני שני מיליון שנה. המקטעים מעידים על קיומה של טייגה בגרינלנד לפני כשני מיליון שנה, בה חיו מסטודונים ואיילים. הקטעים נמצאו במשקעים שנשמרו בקפאת-עד.

== קישורים חיצוניים ==
<div style="direction: ltr;">
* 
</div>

== הערות שוליים ==

קטגוריה:גאולוגיה
קטגוריה:מאובנים
מסלול המרוצים מידן

יציע מידן
מרוץ במיידן
למידן יש את מסך הטלוויזיה הארוך בעולם
פנים יציע מידן
חלק ממרפסת הצופים במיידן
מסלול המרוצים מידן הוא מסלול מרוצים בדובאי באיחוד האמירויות הערביות. היציע באורך של יותר מקילומטר, ויכול להכיל למעלה מ-60,000 צופים.

מידן נפתח ב-27 במרץ 2010,<ref name="gulfnews-on-track"></ref> במקום מסלול המרוצים נאד אל שיבא . הוא כולל מוזיאון מרוצי סוסים, גלריה, מלון חמישה כוכבים ומסלול גולף בן תשעה גומות. כאשר אינו בשימוש למרוצים הוא משמש כמרכז עסקים וכנסים. המסלול שימש גם כמקום צילום לסרט "סטארטרק: אל האינסוף".

== יציע מידן ==
מסלול המרוצים מידן כולל את מרינת מידן, מלון חמישה כוכבים הראשון בעולם עם 285 חדרים, שני מסלולי מרוצים והיציע, המורכב מבית מלון, מסעדות, מוזיאון מרוצים ו-72 סוויטות לאירוח לאורך כל השנה. יש בו 2,400 מטר מסלול מרוץ דשא ליד שמאל ומסלול באורך 1,750 מטר לשמאליים<ref></ref>. הוא פועל מנובמבר עד מרץ וכולל אתגר מרוצי חורף, קרנבל המרוצים הבינלאומי של דובאי וליל גביע העולם של דובאי . גביע העולם בדובאי הוא יום המירוץ היקר בעולם עם למעלה מ-26.25 מיליון דולר ארצות הברית לכספי פרסים.

רובע מסלול המרוצים תופס 67 מיליון רגל רבוע. עם זאת, השטח הכולל של מידן סיטי הוא 200 מיליון רגל. הוא מחולק לארבעה תת-מחוזות: מסלול המרוצים מידן, מטרופולין מידן, אופקי מידן ופארקי מידן גודולפין. מידן נקשרת למוחמד בן ראשיד אל מקטום, סגן נשיא איחוד האמירויות וראש הממשלה ושליט דובאי.

ליידי גאגא הופיעה במקום ב-10 בספטמבר 2014 כחלק מסיבוב ההופעות העולמי שלה, ArtRave: The Artpop Ball, לתמיכה באלבום האולפן השלישי שלה Artpop. מסלול המרוצים גם אירח קונצרטים של אלטון ג'ון, סנטנה, קיילי מינוג, ג'נט ג'קסון וסיה.

== קישורים חיצוניים ==
* [http://www.meydan.ae/ מסלול המרוצים מידן]
* [http://www.dubairacingclub.com מועדון מרוצי דובאי]

== הערות שוליים ==

קטגוריה:דובאי
קטגוריה:מסלולי מרוצים
סבריה ג'וואר

סבריה סלמה מורג'אן ג'האר היא עיתונאית וכותבת טור ערב הסעודית בחדשות הערביות בג'דה. היא מומחית לבלשנות ערבית ואנגלית. היא גם כותבת עבור ערוצי חדשות בשפה האנגלית, כולל הפינגטון פוסט.<ref></ref> בשנת 2010, ג'האר הוכתרה על ידי המגזין Arabian Business שבסיסו בדובאי כאחת מ"הערבים המשפיעים ביותר בעולם" ודירוגה במקום ה-94 מתוך 100. המגזין הכתיר אותה גם ב-2011 כאחת מ-100 הנשים הערביות החזקות ביותר.

== חיים אישיים ==
ג'והאר נולדה באל-מדינה לסלמה ג'והאר ועליה מוחמד אל-עטייה. היא השביעית מתוך 11 ילדים.

== ביוגרפיה ==
לאחר סיום לימודיה התיכוניים למדה באוניברסיטת המלך עבדול עזיז אל-מדינה, שם קיבלה תואר ראשון באמנויות בשפה וספרות אנגלית. היא סיימה את התואר השני שלה בבלשנות שימושית באוניברסיטת אום אל-קורה במכה.

ג'והאר עבדה זמן קצר כמורה לאנגלית בבית הספר התיכון "אל-וואסטח" באל-מדינה, ולאחר מכן כמורה לשפה האנגלית ומנהלת מעבדת שפות בבית הספר התיכון הפרטי אל-אבראר. בשנת 2003 לימדה קורסי שיחה בשפה האנגלית במכון להכשרה רפואית אל-סבאי במדינה. בשנת 2006, היא שימשה כמרצה באוניברסיטת המלך סעוד בן עבדולעזיז למדעי הבריאות בג'דה. בשנת 2009, היא הפכה לעמית באקדמיה הבריטית להשכלה גבוהה. היא גם שימשה כמרצה במשרד החינוך הסעודי.
ג'וואר בכנס דירקטוריון מחקר וחילופי בינלאומיים (IREX) לבלוגרים במזרח התיכון בדובאי בחסות משרד החוץ של ארצות הברית ב-2009.

== קריירה עיתונאית ==
בשנים 2003–2004 פנתה ג'והאר לעיתונאות, ולמדה במכון אל-נחה בביירות, בלבנון ובג'דה.

היא הצטרפה ל-Saudi Gazette , צהובון תפוצה כללי בשפה האנגלית.

בעיתון הסעודי היא סיקרה מג'דה את התקפות הטרור ביאנבו, ריאד, אל-חובאר, ג'דה ואל-ראס בין השנים 2003 ל-2006. ג'האר התמקדה גם בזכויות נשים, בריאות, פוליטיקה וסוגיות כלכליות, כולל הנחיית סיקור של הפורום הכלכלי השנתי של ג'דה .

עד 2004 היא כתבה טור שבועי שהתמקד בעיקר בנושאי פנים סעודיים ויחסיה של סעודיה עם הקהילה הבינלאומית. הטור שלה מופיע גם בהפינגטון פוסט ובבלוג שלה.

בשנת 2011 השלימה ג'והאר את לימודי התואר השני שלה באוניברסיטת ניוקאסל בניוקאסל על הטיין. היא קיבלה את הדוקטורט שלה באפריל 2012 בבלשנות יישומית חינוכית. ב-2012 היא הפכה לבעלת טור ב"חדשות הערביות", והתמקדה בעיקר בזכויות נשים ובנושאים ממשלתיים.

== עמדות ==
ג'וואר מחשיבה את עצמה למתונה מבחינה פוליטית. היא דוחה את התווית של הוהאביזם אסלאמי. ג'האר מאמינה בחיג'אב כמחויבות דתית, אך מגנה על זכותה של אישה לבחור אם ללבוש כזה. באופן דומה, היא באופן אישי מתנגדת ללבישת בורקה במדינות לא מוסלמיות, אך טוענת שזו בחירתה של אישה. רק בסעודיה היא בוחרת ללבוש ניקאב כדי לכבד את הרקע התרבותי שלה.<ref></ref>

כתיבתה על זכויות נשים כוללת את זכותן לנהוג במכונית בערב הסעודית. היא מתנגדת בתוקף לתיקונים של הקוראן, אבל היא מאמינה שחלק מההיבטים של האסלאם הם גמישים ונתונים לשינויים על סמך שינויים בחברה. היא גם כתבה שקודי לבוש, נהיגה והיבטים של אפוטרופסות גברית נותרו פתוחים לפרשנות או שלא טופלו בקוראן וצריך לבדוק אותם מחדש על ידי חוקרי אסלאם.<ref></ref>

== קישורים חיצוניים ==

* 

== הערות שוליים ==

קטגוריה:נשים סעודיות
קטגוריה:עיתונאיות
בנג'מין טיידי

בנג'מין אופיימי טיידי (באנגלית: Benjamin Opeyemi Teidi; נולד ב-5 במאי 1994 בלאגוס שבניגריה) הוא כדורגלן ניגרי המשחק בעמדת הקשר האחורי.

== קריירת מועדונים ==
טיידי החל את הקריירה המקצוענית שלו בקבוצות גגרה, גוריה לנצ'חותי, אלגתי מרנאולי, אימרתי חוני ומראני מרתווילי, בהן שיחק במסגרת ליגת העל הגאורגית וליגת המשנה הגאורגית.

ב-10 ביולי 2018 חתם טיידי בלייפאיה מליגת העל הלטבית. ב-29 ביולי ערך את הופעת הבכורה שלו במועדון, בניצחון 2–6 על ולמיירה במסגרת המחזור ה-16 בליגה לעונת . בסך הכל ערך חמש הופעות ליגה במדי המועדון.

ב-1 בינואר 2019 חתם טיידי בדינמו בתומי מליגת העל הגאורגית. הוא שיחק במועדון במשך ארבע עונות, בהן ערך 101 הופעות ליגה והבקיע שבעה שערים. הוא זכה עם המועדון באליפות גאורגיה ובסופר קאפ הגאורגי.

== תארים ==
;דינמו בתומי
* אליפות גאורגיה (1): 2021
* הסופר קאפ הגאורגי (1): 2022

==קישורים חיצוניים==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:לאגוס: כדורגלנים
קטגוריה:כדורגלני לייפאיה
קטגוריה:כדורגלני דינמו בתומי
קטגוריה:ספורטאים זרים בלטביה
קטגוריה:ספורטאים זרים בגאורגיה
קטגוריה:ניגרים שנולדו ב-1994
יחסי דנמרק – מזרח טימור

יחסי דנמרק–מזרח טימור הם יחסי החוץ בין דנמרק ומזרח טימור.

== היסטוריה ==
ה-"IWGIA" היה ארגון לא ממשלתי בדנמרק שפעל למען עצמאותה של מזרח טימור מאינדונזיה.<ref>ETAN: [https://etan.org/ifet/support.html List of East Timor Support and Solidarity Groups Worldwide], abgerufen am 24. Januar 2018.</ref> בשנת 2003 כוננו יחסים דיפלומטיים בין דנמרק למזרח טימור.<ref>Präsident Osttimors: [http://presidenciarepublica.tl/2018/02/23/president-of-the-republic-accepted-credential-letters-from-ambassadors-of-denmark-bangadesh-and-israel/?lang=en PRESIDENT OF THE REPUBLIC ACCEPTED CREDENTIAL LETTERS FROM AMBASSADORS OF DENMARK, BANGADESH AND ISRAEL, 24. Februar 2018], abgerufen am 25. Februar 2018.</ref>

דנמרק השתתפה במינהל הביניים של האו"ם למזרח טימור (UNTAET),<ref name="UNTAET">[http://books.google.de/books?id=04qFDvVVs04C&pg=PA288&lpg=PA288&dq=Bangladesh+INTERFET&source=bl&ots=YpkD3rMJUA&sig=AhJR8EdWA29xdwbZF4T2_PqjM2w&hl=de&ei=J9PPTaF5ysa0Btrv9J4L&sa=X&oi=book_result&ct=result&resnum=9&ved=0CFoQ6AEwCDgU#v=onepage&q=Bangladesh%20INTERFET&f=false Nassrine de Rham-Azimi,Li Lin Chang: The United Nations Transitional Administration in East Timor (UNTAET): Debriefing and Lessons. Report of the 2002 Tokyo Conference], </ref> משלחת התמיכה של האו"ם במזרח טימור (UNMISET),<ref name="UNMISET">[http://www.un.org/en/peacekeeping/missions/past/unmiset/facts.html UNMISET - Facts and Figures]</ref> משרד האו"ם במזרח טימור (UNOTIL) ובנציגות המשולבת של האו"ם במזרח טימור (UNMIT). הדיפלומט הדני פין רסק-נילסן היה מתאם האו"ם ונציג של UNDP בין השנים 1999–2002 וסגן הנציג המיוחד של האו"ם למזרח טימור וסגן ראש UNMIT משנת 2006 עד שהפך לנציג המיוחד של האו"ם למזרח טימור בעצמו ב-2012.

בשנת 2012, דנמרק שלחה צוות לבחירות במזרח טימור כחלק ממשלחת המשקיפים על הבחירות של האיחוד האירופי.<ref>Außenministerium Osttimors: [http://um.dk/en/danida-en/about-danida/danida-transparency/danida-documents/danida-grant-committee/upcoming-grant-committee-meetings/int-080513//~/media/UM/English-site/Documents/Danida/About-Danida/Danida%20transparency/Documents/Grant%20committee/2013/Int%20doc/05%20FSB.pdf File. No.: 46.H.5.NIRAS.2013.], abgerufen am 25. Januar 2018.</ref>

== יחסי סחר ==
בעוד הלשכה לסטטיסטיקה של מזרח טימור לא דיווחה על קשרי מסחר בין מזרח טימור ודנמרק לשנת 2016, היא כן רשמה יבוא מדנמרק בשווי 324,000 דולר לשנת 2018, והציבה את דנמרק כמדינת המקור ה-32. לכך נוסף יבוא של רכב למזרח טימור בשווי 62,448 דולר מגרינלנד.<ref>Direcção-Geral de Estatística: [http://www.statistics.gov.tl/wp-content/uploads/2019/04/Trade-Publications-2018-fix.pdf External Trade Statistics Annual Reports 2018], abgerufen am 17. April 2019.</ref>

== נציגויות דיפלומטיות ==
השגריר רסמוס אבילדגורד קריסטנסן והנשיא [[פרנסיסקו גוטרש (2018)]]
* דנמרק מיוצגת במזרח טימור באמצעות שגרירותה בג'קרטה, אינדונזיה.<ref>Außenministerium Dänemarks: [http://oesttimor.um.dk/ Danmark i Østtimor], abgerufen am 25. Januar 2018.</ref>
* מזרח טימור מיוצגת בדנמרק באמצעות שגרירותה בבריסל, בלגיה.

== קישורים חיצוניים ==

== הערות שוליים ==